Zhantas/Cleaned-Kyrgyz_Wikipedia huggingface dataset:
Шарлоттанын желеси

"Шарлоттанын желеси" — америкалык жазуучу Элвин Брукс Уайттын балдар романы. Иллюстрациясын Гарт Уиллиамс жасаган. Китеп 1952-жылдын 15-октябрында Harper & Brothers тарабынан басылып чыгарылган. Роман Вилбур аттуу чочко менен сарайдагы Шарлотта аттуу жөргөмүштүн достугу тууралуу айтып берет. Вилбур фермер тарабынан союлуу коркунучуна туш болгондо Шарлотта Вилбурду мактап өз желеси менен кат жазып, фермерди чочкону сойбогонго көндүрүүгө аракет кылат.

Чоңдор үчүн да, балдар үчүн да окуганда ырахат тартуулаган, жөнөкөй жана жупуну жазылган "Шарлоттанын желеси" балдар адабиятынын классикасы деп эсептелет. Фермадагы жиптин ары-бери термелишинин сүрөттөлүшү жазуу ыргагындагы үлгү катары каралып келет, анткени сүйлөмдүн ар бир темпи термелүү кыймылын чагылдырат. 2000-жылы Publishers Weekly журналы китепти ушул убакка чейин жарык көргөн балдардын катуу мукабалуу бестселлер китептер тизмесине киргизген.

"Шарлоттанын желеси" 1973-жылы Hanna-Barbera Productions жана Sagittarius Productions компаниялары тарабынан анимациялык тасмага ылайыкташтырылган. Paramount компаниясы "Шарлоттанын желеси 2: Вилбурдун укмуштуу окуялары" аттуу видеотасманы тартып, АКШда 2003-жылы көрүүчүлөргө сунуштаган (ал эми Universal компаниясы тасманы эл аралык чөйрөгө жайылткан). Элвин Брукс Уайттын чыгармасынын жандуу тасма версиясы 2006-жылы тартылган. Китепке ылайыкташтырылган видео оюн дагы 2006-жылы жарык көргөн.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:1952-жыл
Жардам

"Жардам" — америкалык жазуучу Кэтрин Стокеттин 2009-жылы жазган романы. Китеп 1960-жылдардын баштарында Миссиссиппинин Жексон жергесиндеги африка тектүү америкалыктардын ак түстүү үй-бүлөдөгү кызмат кылганы тууралуу баяндайт.

USA Today гезитинде жарык көргөн макала аны "жайда бара-бара белгилүү боло турган чыгарма" деп атаган. The New York Times гезитиндеги рецензияда "Стокетт өтө жакшы көргөнү жана жакындыгы үй-бүлөдөгү эң эле бейтарап мамилелердин түбүндө катылган, китепти жакын арада популярдуу кыла турган баскычы бар" деп жазылган. The Atlanta Journal-Constitution гезити болсо "жүрөктү эзген окуя — бул дээринде таланты бар адамдын укмуштуу дебюту" деген.

Бул эмгек Стокетттин алгачкы романы болуп саналат. Китепти жазып бүтүрүү Стокетттин беш жыл убактысын алган жана адабий агент Сүзан Рамер анын сунушун кабыл алганга чейин ал 60 адабий агенттин четке кагуусуна дуушар болгон. "Жардам" ошондон бери 35 өлкөдө басылып чыгып, үч тилге которулган. 2011-жылдын август айына карата китептин мукабалуу жана аудио версиясы биригип жалпы 7 миллион нускасы сатылган жана The New York Times гезитинин бестселлер тизмесинен 100 аптага чейин түшкөн эмес.

"Жардамдын" аудиокитеби Женна Ламия, Бани Турпин, Октавия Спенсер жана Кассандра Кэмпбелл тарабынан баяндалган. Стокетт Минни каарманын жаратыш үчүн Спенсерден эргүү алган, романдын тасмага ылайыкташтырылышында да Спенсер өзүнүн ролун аткарган.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:2009-жыл
Жашыл чатырдагы Анна

thumb|Жашыл чатырдагы Анна (1908).
"Жашыл чатырдагы Анна" — канадалык жазуучу Лүси Мод Монтгомеринин 1908-жылы жазган романы. Бардык жаштагы окурмандар үчүн жазылган чыгарма ХХ кылымдын орто ченинен бери балдардын романы деп эсептелет. Китеп 11-жаштагы жетим кыз Анна Шерлинин баштан өткөргөн окуяларын баяндайт. Аны жаңылыштык менен орто жаштагы бир туугандар Меттү менен Марилла Касбертке жөнөтүп салышат. Бир туугандар ойдон чыгарылган Ханзаада Эдвард аралындагы Авонлеа шаарчасындагы чарбасына кол кабыш кылыш үчүн бир баланы асырап алууга ниет кылып жүрүшкөн болот. Роман Аннанын Касберттер менен кантип жолугушканын, мектептеги жана шаарчадагы окуяларын сүрөттөйт.

Жарык көргөндөн кийин "Жашыл чатырдагы Анна" 50 миллиондон ашуун нускада сатылып, 20 тилге которулган. Монтгомери көптөгөн китептин уландыларын жазып, анын көзү өткөндөн кийин дагы бир уландысы жана таанылган башталышы жарык көргөн. Баштапкы китеп дүйнө жүзү боюнча студенттерге окутулат.

Китеп тасмаларга, сыналгы үчүн тасмаларга, анимациялык тасмаларга жана жандуу телесериалдарга ылайыкташтырылган. Мюзиклдери менен спектаклдери да жарык көргөн. 1964-жылы биринчи мюзикли Канадада өндүрүлгөндөн бери ал жыл сайын Канадага, АКШга, Европага жана Жапонияга турне менен барган.

 Сюжети 

 Каармандары 

 Шилтемелер 

Категория:Адабият
Категория:Китептер
Категория:1908-жыл
Чычкандар жана адамдар жөнүндө

"Чычкандар жана адамдар жөнүндө" – жазуучу Жон Стейнбектин аңгемеси. 1937-жылы жарык көргөн чыгарма Жорж Милтон менен Ленни Смоллдун окуясын баяндайт. Ранчодо иштеген мигранттар АКШдагы "Улуу депрессия" доорунда Калифорниянын бир жеринен башка бир жагына жумуш издеп көчүп-конуп олтурушат.

1920-жылдары селсаяк сыяктанып жүргөн Стейнбектин өз тажрыйбасына негизделген чыгарманын аталышы Роберт Бөрндүн "Чычканга" аттуу поэмасынан алынган. Анда "The best laid schemes o' mice an' men / Gang aft agley". (Чычкандар менен адамдардын эң мыкты схемалары / Көбүнчөсү туура эмес болуп калат) деп жазылган.

"Чычкандар менен адамдар" көп мектептерде окутулса да, ал оройлугу жана айрым адамдар айткандай, жийиркеничтүүлүгү жана расисттик тили үчүн цензурага кабылып келет. Натыйжада ал Америка китепкана бирикмесинин 21-кылымдагы эң талаш-талкуу жараткан китептер тизмесинде пайда болгон.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:1937-жыл
Дракула

thumb|upright|Дракула (1897).
"Дракула" ― ирландиялык жазуучу Брэм Стокер тарабынан 1897-жылы жазылган готикалык коркунучтуу роман. Чыгарма граф Дракуланы тааныштырып, андан кийин жарык көргөн башка кан ичкич фэнтези салтына негиз салган. Роман Трансилваниядан Англияга көчүп кетүүгө аракет кылган Дракуланын окуясын баяндайт. Ал Англияда жаңы кан таап, Dracula аракет, ал үчүн Англияга Муданя көчүп үчүн жаңы кан таап, өлбөс каргышын жайылтмакчы болот. Ошондой эле Дракула менен профессор Абрахам Ван Хелсиң жетектеген эркек кишилердин жана кыз-келиндердин кичинекей тобунун ортосундагы салгылаш тууралуу да айтылат

"Дракула" көптөгөн адабий жанрларга, анын ичинде кан ичкичтер адабиятына, коркунучтуу көркөм чыгармага, готикалык романга жана басып алуу адабиятына колдонулган. Роман көптөгөн театр, тасма жана телесериалдардын жаралышына өбөлгө түзгөн.

 Сюжети 

 Каармандары 

 Шилтемелер 

Категория:Британия адабияты‎
Категория:Китептер
Категория:1897-жыл
Эр жүрөк жаңы дүйнө

"Эр жүрөк жаңы дүйнө" — Олдос Хакслинин 1931-жылы жазып, 1932-жылы басып чыгарган романы. Лондондо биздин замандын 2540-жылындагы (китепте Форддон кийинки 632-жыл делет) окуяларды чагылдырган роман репродуктивдик технология, уйку маалында окутуу, психологиялык жактан башкаруу жана коомду түп тамырынан өзгөртүү менен айкалышкан классикалык шарттоо тууралуу баяндайт. Хаксли китеп тууралуу өз ой-пикирлерин кайра карап чыгып, "Эр жүрөк жаңы дүйнө кайра карап чыгуу" (1958) дилбаянын жана акыркы романы "Аралды" (1962) жазган.

1999-жылы Modern Library басмаканасы "Эр жүрөк жаңы дүйнөгө" өзүнүн "20-кылымдагы англис тилинде жазылган эң мыкты 100 роман" тизмесинде 4-саптан орун берген. 2003-жылы Роберт Маккрам The Observer гезитиндеги рейтингинде "Эр жүрөк жаңы дүйнөнү" "эң улуу 100 роман" аттуу хронологиялык тизмесинде 53-катарга жайгаштырган. Роман Би-Би-Синин "Эң мыкты 200 китеп" сурамжылоосунда 87-саптан орун алган.

 Сюжети 

 Каармандары 

 Шилтемелер 

Категория:Британия адабияты‎
Категория:Китептер
Категория:1931-жыл
Канбийке келин

"Канбийке келин" –– Уилям Голдмандын 1973-жылы чыккан фэнтези романы. Китеп комедиянын, укмуштуу окуялардын, фэнтезинин, романтикалык сүйүүнүн жана жомоктун элементтерин айкалыштырат. Чыгарма С. Моргенстерндин узунураак эмгегини кыскартылып (же "жакшы бөлүктөрүн камтыган версиясы") сунушталышы жана аягына чейин Голдмандын "комментарийлери" менен коштолот. Ал адегенде АКШда Harcourt Brace, кийичерээк Random House тарабынан басылып чыгарылып, ал эми Бириккен Падышалыкта Bloomsbury басып чыгарган.

Китеп 1987-жылы тасмага ылайыкташтырылып, сценарийин Голдман өзү жазса, Роб Райнер режиссерлук кылган.

Уилям Голдман "Мен өзүм жасаган бардык иштерди, таң калычтуу ташкындаган тамгалардын баарын бириктиргенде да "Канбийке келин" боюнча көбүрөөк жоопторум бар. "Канбийке келинде" адамдарга таасир бере ала турган бир нерсе бар" деп айткан.

Китептин бир бөлүгү Спайдер Робинсон тарабынан редакцияланган "Бардык мүмкүн болгон мыкты сөздөр" (1980) антологиясында "Эрөөл сахнасы ("Канбийке келинден") деген ат менен жарык көргөн. 2015-жылы роман боюнча дилбаяндардын жыйнагы жана тасмага ылайыкташтырылышы "Канбийке келин жана философия" деген аталыш менен басылып чыгарылган.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:1973-жыл
Сырдуу бакча

thumb|upright|Сырдуу бакча (1911).
"Сырдуу бакча" — 1911-жылы чыккан Фрэнсис Элиза Бөрнеттин биринчи китеби. Ага чейин китеп сериал катары Америка журналында 1910-жылдын башында басылып чыгарылган. Англиядагы окуяларды чагылдырган роман Бөрнетттин эң белгилүү чыгармаларынын бири жана англис балдар адабиятынын классикаларынан деп эсептелет. Сахнага жана тасмага бир нече жолу ылайыкташтырылган.

Америкалык басылышы Stokes тарабынан ишке ашкан жана иллюстрацияларын Мария Луиза Кирк жасаган. Ал эми британиялык басылышын Heinemann колго алып, иллюстрациясына Чарлз Хит Робинсон иштеп чыккан.

 Сюжети 
thumb|upright|Сырдуу бакча (1911).

 Каармандары 

 Басылыш тарыхы 

Бөрнетт Буил Хилл паркына барып жүргөн кезде жазган "Сырдуу бакчанын" айрым бөлүктөрү чоң кишилерге багытталып, биринчи 1910-жылдын күз айларында The American Magazine журналында сериал катары чыгып турган. Толугу менен китеп болуп биринчи жолу 1911-жылы жайында Нью-Йорктогу Frederick A. Stokes тарабынан жана ошол эле жылы Лондондо William Heinemann тарабынан басылып чыккан. Китептин автордук укуктарынын мөөнөтү АКШда 1987-жылы, ал эми дүйнөнүн көптөгөн башка бөлүктөрүндө 1995-жылы аяктап, коомдун ээлигине өткөн. Натыйжада айрым кыскартылган жана кыскартылбаган басылыштары 1980-жылдардын аягында жана 1990-жылдардын баштарында басылып чыгарылып, 1989-жылы толук түрдөгү иллюстарцияланган түстүү басылышы да David R. Godine, Publisher тарабынан чыгарылган.

 Шилтемелер 

Категория:АКШ адабияты
Категория:Китептер
Категория:1911-жыл
Убакытка саякат

"Убакытка саякат" — америкалык жазуучу Мадлен Л’Энглдин илимий фэнтези романы. Биринчи жолу 1962-жылы басылып чыгарылган, ал эми 1979-жылы Лео жана Дайан Диллондун иллюстрациялары менен жарык көргөн. Китеп Нүбери медалын, Секоя китеп сыйлыгын, Лүис Кэрролл Шелф сыйлыгын утуп алып, жана Ханс Кристиан Андерсен сыйлыгында 2-орунга ээ болгон. Бул Л’Энглдин Мурри жана О'Кифи үй-бүлөлөрүн сүрөттөгөн "Тайм Квинтет" сериясындагы биринчи китеп болуп эсептелет. Китептин негизинде окшош аталыштагы тасма 2003-жылы тартылган. "Убакытка саякат" деп аталган дагы бир тасма учурда тартылып жатат, анын жарыкка чыгышы 2018-жылдын апрель айында мерчемделген. Ошондой эле ал опера, графикалык роман менен бир нече спектаклдерге негиз болуп берген.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:1962-жыл
Келишкен миң күн

"Келишкен миң күн" — ооган-америкалык жазуучу Халид Хоссейнинин 2007-жылы чыккан романы. Бул анын эң көп сатылган 2003-жылдагы "Батперек учургандар" дебютунан кийинки экинчи чыгармасы. Мыйзамсыз никеден жарык дүйнөгө келген Мариям туулганы боюнча уяткарылып жапа чегет жана турмушунун аягына чейин кор мамилеге туш болот. Бир муундан кийин төрөлгөн Лайла Мариям менен жолу кесилишкенге чейин өз жаштыгын бир топ эле артыкчылыктуу жашап өтөт. Лайла Мариямдын жолдошу Рашиддин үйлөнүүгө мажбурлоосуна кабылат.

"Батперек учургандардан" айырмалап, Хоссейни бул чыгармасын "эне-кыз окуясы" деп белгилеген. Мурдагы чыгармасын болсо ал "ата-уул окуясы" деп атаган болчу. Бул китепте мурдагы чыгармадагы айрым темаларга, мисалы үй-бүлөлүк аспекттерге токтолгону менен бирок аял каармандардын жана алардын ооган коомундагы ролдору баса белгиленет.

"Келишкен миң күн" 2007-жылдын 22-майында жарык көрүп, Kirkus Reviews, Publishers Weekly, Library Journal жана Booklist тарабынан басылып чыкканга чейин оң ой-пикирлерге ээ болгон. Басмаканадан чыккандан кийин китеп New York Times гезитинин бестселлер тизмесинен 15 апта катары менен түшкөн эмес. Базарга чыккандан кийин бир аптанын ичинде эле бир миллиондон ашуун нускасы сатылган. Columbia Pictures компаниясы тасмага тартуу укуктарын 2007-жылы сатып алып, китептин тасмага ылайыкташтырылышы тууралуу маалыматтарды ырастаган. Китеп театрга ылайыкташтырылып, бет ачары 2017-жылы 1-февралда Калифорния штатынын Сан Франциско шаарындагы Америка консерваториялык театрында болуп өткөн.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:2007-жыл
Кара буудайдагы тосуучу

thumb|right

"Кара буудайдагы тосуучу" –– Жером Дэвид Сэлинжердин 1951-жылдагы романы. Карама-каршылыктуу роман башында чоң кишилер үчүн басылып чыгарылган болсо да ал бойго жетүү мезигилиндеги кыжырдануу жана обочолонуу темалары менен өспүрүм окурмандардын арасында популярдуу болгон. Ошондон кийин ал дүйнөнүн негизги тилдеринин дээрлик баарына которулган. Ар жылы 1 миллиондой нускасы сатылып, жалпы жонунан 65 миллиондон ашык китеп сатыкка чыккан. Романдын башкы каарманы Холден Колфилд өспүрүм төңкөрүшүнүн символу болуп калган. Ошондой эле роман күнөөсүздүк, өздүк, таандык, жоготуу жана байланыш темаларын дагы козгойт.

Чыгарма Time журналынын 1923-жылдан бери жазылган "100 мыкты англис тилиндеги романдардын" тизмесине кирип, Modern Library басмаканасы жана анын окурмандары тарабынан "20-кылымдагы англис тилиндеги эң мыкты романдардын" бири аталган. 2003-жылы ал Би-Би-Синин "Эң көп окулган китептер" сурамжылоосунда 15-катарга жайгашкан.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:1951-жыл
Кичинекей ханзада

Кичинекей ханзада (французча айтылышы: [lə pəti pʁɛ̃s]) — биринчи жолу 1943-жылы басылып чыккан аңгеме француз аристократы, жазуучусу, акыны жана учкучу Антуан де Сент-Экзүперинин (1900-1944) эң белгилүү эмгеги.

Аңгеме дүйнөдөгү эң көп которулган китептеринин бири болуп саналат жана Парижде 20-кылымдын мыкты китеби деп табылган. 300 тилге жана диалектиге (ошондой эле Брайл арибине) которулган, жыл сайын болжол менен эки миллион, ал эми дүйнө жүзү боюнча жалпы 140 миллиондон ашуун нускада сатылган чыгарма ушул убакка чейин жарык көргөн китептердин ичинен эң көп сатылган аңгемелердин бири болуп калганhttp://thetimes-tribune.com/news/little-prince-discovery-offers-new-insight-into-classic-book-1.1310195.

Экинчи дүйнөлүк согуш капысынан башталгандан кийин Сент-Экзүпери Түндүк Америка сүргүнгө айдалган. Жеке жашоосундагы өзгөрүүлөр болуп, ден соолугу начарлап жаткан шартта ал аңгеменин жарымын жазып койгон. Ал бөлүгү Жерге түшкөн жаш ханзааданын жалгыздыгы, достугу, сүйүүсү жана жоготуусу тууралуу жагымдуу жомоктон турган. Автордун мурдараак жазган эскерүүлөрүндө Сахара чөлүндөгү өзүнүн авиациялык тажрыйбаларын баяндаган жана "Кичинекей ханзаададагы" сүрөттөлгөн тажрыйба анын башынан өткөн окуя болгон деп айтылат.

Америка Кошмо Штаттарында алгач басылып чыгарылгандан кийин бул аңгеме бир нече көркөм чыгармачылыкка жана медиа түрлөрүнө ылайыкташтырылган. Ал аудио жазмалар, радио спектаклдер, сахналаштырылган көрсөтүүлөр, тасма, сыналгы, балет менен опера эмгектерине айланган.

 Сюжети 

 Каармандары 

 Кыргыз тилине котормолору 
Кичиникей ханзада: Жомок. Фрунзе: «Мектеп» басмасы, 1981. (2-бас) (Которгон: Салижан Жигитов)
 Кут ааламдан муну 2016-жылы майда оңдоолор менен кайра басып чыгарган (ISBN 9789967268456)
Кичинекей ханзада, Бишкек: Данек, 2021
Кичинекей ханзада (Жомок). Бишкек: «ШАМ» басма үйү, 2022. 116 б. ISBN 9789967480575 (Которгон: Б. Жунусалиев)

 Шилтемелер 

Категория:Франция адабияты‎
Категория:Китептер
Категория:1943-жыл
Жагымдуу сөөктөр

"Жагымдуу сөөктөр" ― Элис Сиболддун 2002-жылы жазган романы. Өспүрүм кыз зордукталып өлтүрүлгөндөн кийин өз бейишине түшүп алып, жашоосун андан ары улантуу менен алек болгон үй-бүлөсү менен досторуна көз салат. Роман көптөгөн мактоого алынып, дароо эле бестселлерге айланган. Китептин жеке укуктарын сатып алган режиссер Питер Жексон тасма тартып, ал 2009-жылы жарык көргөн.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:2002-жыл
Жапай заттар жашаган жер

"Жапай заттар жашаган жер" — америкалык жазуучу жана иллюстратор Морис Сендак тарабынан жазылган балдардын сүрөттүү китеби. Алгач китеп 1963-жылы Harper & Row тарабынан басылып чыккан. Китеп 1974-жылы кыска метраждуу анимацилык тасмага (1988-жылы жаңыртылган версиясы чыккан), 1980-жылы операга, 2009-жылы жандуу толук кандуу тасмага ылайыкташтырылган. Тасмага Спайк Жонз режиссерлук кылган. Китепт Америка Кошмо Штаттарында 10 миллион нускада, ал эми дүйнө жүзүндө жалпы жонунан 19 миллион нуска менен сатылган.

Сендак жыл сайын ыйгарылган балдар китепканачылыранын Калдекотт медалын 1964-жылы утуп алган. Чыгарма былтыркы жылдын "Америкадагы эң өзгөчөлөнгөн балдардын сүрөттүү китеби" деп таанылган. Бул 2012-жылы School Library Journal журналынын окурмандары тарабынан номур биринчи сүрөттүү китеп деп табылган алгачкы учур эмес.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:1963-жыл
Жашыл жумурткалар жана чочконун эти

"Жашыл жумурткалар жана чочконун эти" –– Доктор Сүзздүн балдарга арналган китеби. Биринчи жолу 1960-жылдын 12-августунда басылып чыгарылган. 2016-жылга карата бул китептин дүйнө жүзү боюнча 8 миллион нускасы сатылган. Аңгеменин негизинде бир нече ылайыкташтыруулар болгон. 1973-жылы "Доктор Сүзз эркиндикте" берүүсүндө Пол Уинчелл Мен-Сэмминдин үнүн коштоп, баяндаманы биринчи жактан жасаган.

 Сюжети 

"Мен-Сэммин" аттуу каарман аты аталбаган бир каарманды тарелкага салынган жашыл жумурткалар менен чочконун этин жеп көр деп тажатат. Аты аталбаган каарман "Мага жашыл жумурткалар менен чочконун эти жакпайт. Мага алар жакпайт, Мен-Сэммин" деп жооп берип баш тартат. Ал муну кайра-кайра, Сэм анын артынан ээрчип сегиз жерде (үй, чоң куту, машина, дарак, поезд, караңгы жер, жамгыр жана кайык) жана үч жаныбардын (чычкан, түлкү жана эчки) жанында көшөрүп сураганда кайталайт. Акырында, ал Сэмдин тажата бергенине көнүп, жашыл жумурткалар менен чочконун этин жеп көрөт. Бул ага жагып, ал кубануу менен "Мага жашыл жумурткалар менен чочконун эти аябай жагат. Рахмат сага. Рахмат сага, Сэм-Менмин" деп жооп берет.

 Каармандары 

 Шилтемелер 

Категория:АКШ адабияты
Категория:Китептер
Категория:1960-жыл
Фаренгейт 451

Фаренгейт 451 — америкалык жазуучу Рэй БрэдберининReid, Robin Anne (2000). Ray Bradbury: A Critical Companion. Critical Companions to Popular Contemporary Writers. Westport, CT: Greenwood Press. p. 53. ISBN 0-313-30901-9. 1953-жылы жарык көргөн дистопиялык романы. Бул анын эң мыкты чыгармаларынын бири болуп саналат. Романда Американын келечектеги коомчулугу тууралуу баяндалат. Анда китептерге тыюу салынып, эгер китептер табылып кала турган болсо аларды "өрт өчүргүчтөр" өрттөп салышат. Китептин урааны чыгарманын атылышын чечмелеп берет: "Фаренгейт 451 — бул китептин кагазы от алып күйө турган температура."

Роман өзгөчө идеяларды басмырлаш үчүн китеп өрттөөнүн тарыхый ролун чечмелегендердин темасына айланган. 1956-жыл үналгыда курган маегинде Брэдбери айткандай, ал "Фаренгейт 451" чыгармасын АКШдагы китеп өрттөө коркунучу жаралган маалга (Маккарти учурунда) карата өз мамилесин билдирүү максатында жазган. Кийинчерээк ал өз китебин "жалпыга маалымдоо каражаттарынын адабияттарды окууга болгон кызыгууну азайтып жатканы боюнча" бир комментарий деп сүрөттөгөн.

1954-жылы "Фаренгейт 451" Американын көркөм өнөр жана адабият академиясынын адабият жаатындагы сыйлыгын жана Калифорниянын көз карандысыз клубунун алтын медалын жеңип алган. Андан соң 1984-жылы "Прометей" сыйлыгынын "Даңк залы" наамын жана 1954-жылы "Хүгонун" "Ретро" сыйлыгын утуп алып, 2004-жылы "Хүгонун" "Эң мыкты роман" наамын алган төрт чыгарманын бири болуп калган. Брэдбери 1976-жылы жарык көргөн романдын аудиокитеби үчүн "Грэмминин" "Эң мыкты окулган сөз" номинациясына көрсөтүлгөн.

Романга ылайыкташтырып 1966-жылы Франсуа Трүффо тасма тарткан жана 1982-жылы Би-Би-Си үналгысы драмалаштырган. Брэдбери 1979-жылы сахналык спектакль версиясын басып чыгарып, 1984-жылы "Фаренгейт 451" аттуу компьютер оюнун жана "Өрттөөнүн ырахаты" аттуу аңгемелердин топтомун иштеп чыгууга жардам берген.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:Илимий фантастика
Категория:1953-жыл
Пинин жашоосу

"Пинин жашоосу" — канадалык Янн Мартеллдин 2001-жылы жарык көргөн романы. Башкы каарман Индиянын Пондичеррисинен болгон Писин Молитор "Пи" Пател аттуу бала. Ал эрте жаштан эле руханий жана жөндөмдүүлүк маселелериин таанып билүү менен алектенет. Анын кемеси Тынч океанда кыйрап калгандан кийин Ричард Паркер деген бенгал жолборсу менен кайыкта 227 күн жашайт.

Роман дүйнө жүзү боюнча он миллиондон ашуун нускада сатылган. Ал Knopf Canada тарабынан кабыл алынганга чейин Лондондогу жок эле дегенде беш басмакананын четке кагуусуна туш болгон. Ал ошентип Knopf Canada тарабынан 2001-жылы басылып чыгарылган. Бириккен Падышалыктагы басылышы кийинки жылы "Букердин" "Фантастика" сыйлыгын алган. Ошондой эле ал CBC радиосунун "Канада окуйт - 2003" сынагына тандалып алынып, жазуучу Нэнси Ли тарабынан корголгон.

Ал эми француз тилине котормосу (L'Histoire de Pi) болсо CBCнин француз версиясындагы "Le combat des livres" сынагына тандалып алынып, Луиз Форестер тарабынан корголгон. Чыгарма 2003-жылы Түштүк Африканын "Boeke" роман сыйлыгына ээ болгон. 2004-жылы ал Азия/Тынч океан Америка сыйлыгынын 2001-2003-жылдардагы "Эң мыкты чоң кишилердин фантастикалык чыгармасы" наамын утуп алган. 2012-жылы ал тасмага ылайыкташтырылып, ага Эң Ли режиссерлук кылган, ал эми сценарийин Дэвид Мэги жазган.

 Сюжети 

 Каармандары 

 Шилтемелер 

Категория:Адабият
Категория:Китептер
Категория:2001-жыл
Пилдер үчүн суу

"Пилдер үчүн суу" — Сара Груен тарабынан жазылган тарыхый роман (2006-ж.). Чыгарма Улуттук роман жазуу айлыгынын бир бөлүгү катары жазылган.

 Сюжети 

 Каармандары 

Идеясы

Груендин айтымында, анын окуясынын өзөгү менен Библиянын Башталыш китебиндеги Жакыптын окуясынын ортосунда байланыш бар.

Аталышы

Романдын башында Жакып карылар үйүндөгү бир тургун мурда циркте иштеп, пилдерге суу ташыганын айтканда, анын үстүнөн шылдыңдайт. Цирк поезди бортунда чектелген гана өлчөмдө суу алып жүргөн жана пилдер күнүнө 100-300 литр (болжол менен 26-80 галлон) суу ичет.

Окуя уланып отуруп Жакып жаштык кезиндеги жылдарга барып калып цирктин башчысы Ал аба менен жолуктурулганда, Жакупту Ал "Менин оюмча, сен пилдерге суу ташыганы келдиң окшойт?" деп какшыктайт.

 Шилтемелер 

Категория:Адабият
Категория:Китептер
Категория:2006-жыл
Жүз жылдык жалгыздык

"Жүз жылдык жалгыздык" –– колумбиялык жазуучу Габриэл Гарсиа Маркестин эң белгилүү чыгармасы. 1967-жылы жарык көргөн роман Буэндиа үй-бүлөсүнүн көп муундук окуясын баяндайт. Үй-бүлөнүн аксакалы Хосе Аркадио Буэндиа метафоралык Колумбия өлкөсүнүн Макондо шаарчасын негиздейт.

"Жүз жылдык жалгыздык" сыйкырдуу реалист стили жана тематикалык мазмуну менен 1960 жана 1970-жылдардагы адабий Латын Америка толкунунун эң көрүнүктүү романына айланган. Стилистикалык жактан модернизмден (Европа жана Түндүк Америка) жана Куба авангард адабий кыймылынан таасир алган.

Биринчи жолу 1967-жылы басылып чыккандан кийин "Жүз жылдык жалгыздык" 37 тилге которулуп, 30 миллиондон ашуун нускада сатылган. Роман Гарсиа Маркестин эң көрүнүктүү чыгармасы болуп эсептелет. Кеңири катмардын алкоосуна татыган китеп испан адабий жазмаларындагы эң маанилүү эмгектердин бири деп табылган.

 Сюжети 

 Каармандары 

 Шилтемелер 

Категория:Адабият
Категория:Китептер
Категория:1967-жыл